Kisan Andolan के बीच पीएम मोदी ने किसानों को दिया बड़ा गिफ्ट, विपक्षी दलों पर बोला हमला, जानिए भाषण की बड़ी बातें
PM Narendra Modi ने कहा कि जो दल पश्चिम बंगाल में किसानों के अहित पर कुछ नहीं बोलते, वो यहां दिल्ली में आकर किसान की बात करते हैं। इन दलों को आजकल APMC- मंडियों की बहुत याद आ रही है। लेकिन ये दल बार-बार भूल जाते हैं कि केरल में APMC- मंडियां हैं ही नहीं। केरल में ये लोग कभी आंदोलन नहीं करते।
नई दिल्ली. पीएम नरेंद्र मोदी ने शुक्रवार को पूर्व प्रधानमंत्री अटल बिहारी वाजपेयी की जयंती के मौके पर पीएम किसान सम्मान निधि योजना के तहत किसानों को दी जाने वाली राशि जारी की। पीएम मोदी ने पीएम-किसान सम्मान निधि योजना की सातवीं किस्त के तौर पर एक साथ नौ करोड़ से ज्यादा लाभार्थियों के खाते में 18,000 करोड़ रुपये से ज्यादा की राशि भेजने के कार्य का बटन दबा कर शुभारंभ किया। दिल्ली की सीमाओं पर जारी किसान आंदोलन के बीच देश के अन्नदाताओं को संबोधित करते हुए पीएम नरेंद्र मोदी ने विपक्षी दलों पर जमकर हमला किया।पढ़ें- BJP ने दिया JD(U) को झटका! 6 विधायकों ने बदली पार्टीइस दौरान पीएम नरेंद्र मोदी ने कहा, "मुझे आज इस बात का अफसोस है कि मेरे पश्चिम बंगाल के 70 लाख से अधिक किसान भाई-बहनों को इसका लाभ नहीं मिल पाया है। बंगाल के 23 लाख से अधिक किसान इस योजना का लाभ लेने के लिए ऑनलाइन आवेदन कर चुके हैं। लेकिन राज्य सरकार ने वेरिफिकेशन की प्रक्रिया को इतने लंबे समय से रोक रखा है। जो दल पश्चिम बंगाल में किसानों के अहित पर कुछ नहीं बोलते, वो यहां दिल्ली में आकर किसान की बात करते हैं। इन दलों को आजकल APMC- मंडियों की बहुत याद आ रही है। लेकिन ये दल बार-बार भूल जाते हैं कि केरल में APMC- मंडियां हैं ही नहीं। केरल में ये लोग कभी आंदोलन नहीं करते।"पीएम नरेंद्र मोदी के भाषण की बड़ी बातें